*Denne erklæring vedrører “Oplysningsskema til Fødevarestyrelsen vedrørende minkvirksomheder uden egenproduktion af mink i 2020 og udlejningsvirksomheder samt minkvirksomheder med egenproduktion af mink i 2020, som vælger en erstatningsopgørelse efter ”model for principper for opgørelse af ekspropriationserstatning”, Version 01.01.*

***Uafhængig revisors erklæring om aftalte arbejdshandlinger vedrørende oplysningsskema for virksomheder uden mink, udlejningsvirksomheder m.fl.***

Til Fødevarestyrelsen

**Formålet med denne erklæring om aftalte arbejdshandlinger og begrænsninger i anvendelse og distribution**

Formålet med denne erklæring er alene at assistere Fødevarestyrelsen med at fastslå, om det af [Minkavler ApS] udfyldte oplysningsskema til brug for behandlingen af sagen om erstatning og kompensation til virksomheden (herefter ”Oplysningsskemaet”) er udarbejdet i overensstemmelse med *Vejledning til ”Oplysningsskema til Fødevarestyrelsen vedrørende minkvirksomheder uden egenproduktion af mink i 2020 og udlejningsvirksomheder samt minkvirksomheder med egenproduktion af mink i 2020, som vælger en erstatningsopgørelse efter ”model for principper for opgørelse af ekspropriationserstatning” jf. bekendtgørelsens § 4, stk. 2”, Version 01.01* (herefter ”Vejledningen”), og erklæringen kan være uegnet til andet formål. Denne erklæring er alene tiltænkt [Minkavler ApS] og Fødevarestyrelsen i forbindelse med behandling af sagen, og må ikke anvendes af eller distribueres til andre parter.

**Ledelsens ansvar**

Ledelsen i [Minkavler ApS] har bekræftet, at de aftalte arbejdshandlinger, der er fastlagt af Fødevarestyrelsen, er passende til brug for opgaven.

Ledelsen er ansvarlig for Oplysningsskemaet.

**Revisors ansvar**

Vi har udført opgaven om aftalte arbejdshandlinger i overensstemmelse med den internationale standard om beslægtede opgaver (ISRS) 4400 (Revised) *Agreed-Upon Procedures Engagements* og yderligere krav ifølge dansk revisorlovgivningsamt *Revisorinstruks om afgivelse af erklæring om aftalte arbejdshandlinger vedrørende oplysningsskema for virksomheder uden mink, udlejningsvirksomheder m.fl., Version 01.01*. En opgave om aftalte arbejdshandlinger indebærer, at vi udfører de arbejdshandlinger, der er fastlagt af Fødevarestyrelsen, og rapporterer om observationerne, som er de faktiske resultater af de udførte aftalte arbejdshandlinger. Vi udtaler os ikke om egnetheden af de aftalte arbejdshandlinger.

Denne opgave om aftalte arbejdshandlinger er ikke en erklæringsopgave med sikkerhed. Vi afgiver derfor ikke en revisionskonklusion eller udtrykker anden form for konklusion med sikkerhed. Hvis vi havde udført yderligere arbejdshandlinger, kunne andre forhold være fundet og rapporteret.

*Professionel etik og kvalitetsstyring*

Vi har overholdt relevante bestemmelser i revisorloven og International Ethics Standards Board for Accountants’ internationale retningslinjer for revisors etiske adfærd (IESBA Code), herunder principper om integritet, objektivitet, professionel kompetence og fornøden omhu og uafhængighedskravene i IESBA Code.

Vores revisionsfirma anvender International Standard on Quality Management 1, ISQM 1, som kræver, at vi designer, implementerer og driver et kvalitetsstyringssystem, herunder politikker eller procedurer vedrørende overholdelse af etiske krav, faglige standarder og gældende lov og øvrig regulering.

**Arbejdshandlinger og observationer**

Vores arbejde har bestået i at udførede nedenfor beskrevne arbejdshandlinger, der er fastlagt af Fødevarestyrelsen, og som er aftalt med [Minkavler ApS] i aftalebrev indgået den [dato] vedrørende oplysningerne i Oplysningsskemaet.

|  |
| --- |
| **Fanen ”Basisoplysninger”** |
| **Ref.** | **Arbejdshandlinger** | **Observationer** |
| **Sektion 1: Generelle virksomhedsoplysninger (§ 2)** |
| 1.1 | Vi har kontrolleret, hvorvidt svaret på ”*Opstartsår for minkvirksomheden*” kan dokumenteres via afholdte driftsomkostninger ifølge kontospecifikationer fra virksomhedens bogholderi. | [Vi fandt…] |
| 1.2 | Vi har kontrolleret, hvorvidt oplysningerne om 1. regnskabsgrundlaget
2. revisorerklæring
3. dato for regnskabsårets afslutning

er i overensstemmelse med det anvendte regnskabsgrundlag. |  |
| 1.3 | Vi har kontrolleret, hvorvidt oplysningerne om1. Selskabsform
2. CVR-nr.

er i overensstemmelse med registreringerne på cvr.dk. |  |
| 1.4 | Vi har undersøgt, hvorvidt eventuelle revisorerklæringer om regnskaberne for de anførte regnskabsår indeholder en modificeret konklusion eller omtale af væsentlig usikkerhed om fortsat drift. |  |
| **Sektion 2: Aktiver og rettighedshavere** |
| *Aktiver* |
| 2.1 | Vi har kontrolleret fuldstændigheden af oplysningerne om brug af aktiver, der er lejede, leasede eller købt med ejendomsforbehold, ved at sammenholde svaret og eventuelle kommentarer til indtastningen med:1. kontospecifikationer for leje- og leasingomkostninger ifølge bogføringen for regnskabsåret 2020.
2. noteoplysninger om eventualforpligtelser, herunder leje- og leasingforpligtelser (jf. ÅRL § 64) ifølge såvel årsregnskabet for 202o og det seneste aflagte årsregnskab.
3. noteoplysninger om indregnede aktiver, der ikke ejes af virksomheden (jf. ÅRL § 90a), ifølge såvel årsregnskabet for 202o og det seneste aflagte årsregnskab.
4. leasinggæld i balancen ifølge såvel årsregnskabet for 202o og det seneste aflagte årsregnskab.
 |  |
| *Rettighedshavere* |
|  | *For handling 2.2 – 2.8 skal der ses bort fra eventuelle rettighedshavere til aktiver, som har afgivet de i bekendtgørelsen § 18, stk. 2-3 anførte erklæringer, jf. Vejledningen afsnit 5.1.* |  |
| 2.2 | Vi har gennemgået en liste omfattende samtlige virksomhedens kendte, nuværende kreditorer med ledelsen og forespurgt om, hvorvidt kreditorerne har rettigheder over virksomhedens aktiver og påset, hvorvidt eventuelle rettigheder fremgår af fanen “*Rettighedshavere*”.*Opgørelsesdatoen for kreditorlisten anføres under “Observationer”.* |  |
| 2.3 | For kreditorer, som leverer maskiner, har vi for ubetalte fakturaer vedrørende maskinkøb kontrolleret, hvorvidt eventuelle ejendomsforbehold ifølge fakturaen eller købsaftalen fremgår af fanen “*Rettighedshavere*”.  |  |
| 2.4 | Vi har foretaget opslag i personbogen, bilbogen, tingbogen og andelsboligbogen og kontrolleret, at alle rettigheder registreret heri fremgår af fanen “*Rettighedshavere*”. |  |
| 2.5 | Vi har kontrolleret, at alle rettigheder i medfør af tinglysningslovens regler om tilbehørspant fremgår af fanen *“Rettighedshavere”*. |  |
| 2.6 | Vi har lavet skriftlige forespørgsler til alle virksomhedens finansielle kreditorer om hvilke rettigheder, de har i virksomhedens aktiver. |  |
| 2.7 | Vi har gennemlæst årsregnskabet for 2020 og det seneste årsregnskab for minkvirksomheden og kontrolleret, hvorvidt rettigheder omtalt heri fremgår af fanen “*Rettighedshavere*”. |  |
| 2.8 | Baseret på arbejdshandlingerne i sektion 2 har vi kontrolleret, hvorvidt svarene på spørgsmålene i fanen ”*Basisoplysninger*” under sektion 2: ”*Aktiver og rettighedshavere*” er konsistente med observationerne af arbejdshandlingerne i sektion 2. |  |
| **Sektion 3: Oplysninger vedrørende indtjening fra erstatningsberettiget virksomhed** |
| 3.1 | Vi har kontrolleret fuldstændigheden af den oplyste indtjening fra erstatningsberettiget virksomhed efter den 1. januar 2021 ved at gennemgå indtægtskonti i bogføringen for perioden 1. januar 2021 til og med den anførte opgørelsesdato. |  |
| 3.2 | Vi har, baseret på vores forståelse af virksomheden, forespurgt ledelsen om, hvorvidt der har været indtjening fra erstatningsberettiget virksomhed efter den 1. januar 2021, der ikke er bogført. |  |
| 3.3 | Vi har, baseret på observationerne fra handling 3.1 og 3.2, kontrolleret fuldstændigheden af lejere oplistet i fanen ”Udlejning”. |  |

X-by, den XX. XXXX 20XX

**Revisionsfirma**

CVR-nr. XX XX XX XX

NN

statsautoriseret/registreret revisor

mnexxxxx